इंग्ल्यान्ड र पाकिस्तानबीचको पहिलो ट्वान्टी-२० भयो वासआउट
इंग्ल्यान्ड र पाकिस्तानबीचको पहिलो ट्वान्टी-२० शुक्रबार वर्षाले वासआउट भएको छ । डे नाइट खेलमा पहिले ब्याटिङ गरेको इंग्ल्यान्डको इनिङ्स पनि पूरा हुन पाएन ।
म्यानचेस्टर — इंग्ल्यान्ड र पाकिस्तानबीचको पहिलो ट्वान्टी-२० शुक्रबार वर्षाले वासआउट भएको छ । डे नाइट खेलमा पहिले ब्याटिङ गरेको इंग्ल्यान्डको इनिङ्स पनि पूरा हुन पाएन ।ओल्ड ट्रायफोर्डमा भएको खेलमा पहिले ब्याटिङ गरेको इंग्ल्यान्डले १६.१ ओभरमा ६ विकेट गुमाएर १ सय ३१ रन बनाउँदा वर्षाले खेल रोकिएको हो ।त्यसमा २१ वर्षका टम ब्यान्टनले ४२ बलमा ७१ रन बनाए । यसक्रममा उनी ट्वान्टी-२० क्रिकेटमा इंग्ल्यान्डका लागि अर्धशतक बनाउने सबैभन्दा कान्छा खेलाडी बने । 